ΑΝΑΚΟΙΝΩΣΗ ΓΙΑ ΤΗ ΔΙΕΞΑΓΩΓΗ
ΚΑΤΑΤΑΚΤΗΡΙΩΝ ΕΞΕΤΑΣΕΩΝ ΣΤΟ Τ.Δ.Ε.

Βάσει της απόφασης της Συνέλευσης του Τμήματος Διοίκησης Επιχειρήσεων του Πανεπιστημίου Αιγαίου υπ’ αριθμ. 38/30.03.2022 για τη διεξαγωγή των Κατατακτηρίων Εξετάσεων ακαδημαϊκού έτους 2022-2023, ανακοινώνεται ότι θα διεξαχθούν γραπτές εξετάσεις για την επιλογή των υποψηφίων προς κατάταξη πτυχιούχων στο εν λόγω Τμήμα, κατά το διάστημα από 1 έως 20 Δεκεμβρίου 2022 στις εγκαταστάσεις αυτού, στην πόλη της Χίου. 

ΕΞΕΤΑΖΟΜΕΝΑ ΜΑΘΗΜΑΤΑ

Οι υποψήφιοι θα εξεταστούν στα παρακάτω τρία μαθήματα:

Μάθημα 1ο Εισαγωγή στη Διοίκηση Επιχειρήσεων

Βασικές ενότητες

· Εισαγωγή. Ο οργανισμός, ο manager και το management.
· Ιστορική αναδρομή του management, το περιβάλλον του οργανισμού.
· Η διαδικασία της λήψης αποφάσεων.
· Ο προγραμματισμός
· Οργανωτική δομή οργανισμού, οργανωσιακές αλλαγές.
· Διοίκηση ανθρώπινου δυναμικού.
· Ηγεσία
· Καινοτομία, οργανωσιακές αλλαγές.
· Ατομική συμπεριφορά, ομάδες, ομαδική εργασία.
· Παρακίνηση, επικοινωνία, διαπραγμάτευση.
· Έλεγχος
· Διοίκηση λειτουργιών
· Επανάληψη

Ενδεικτική Βιβλιογραφία

0. ΔΙΟΙΚΗΣΗ ΕΠΙΧΕΙΡΗΣΕΩΝ, 13η έκδοση, Bateman Shell, Εκδόσεις Α. ΤΖΙΟΛΑ & ΥΙΟΙ Α.Ε., κεφάλαια 1 – 4, 8 – 10 και 12 – 16. 


Διάρκεια Εξέτασης: 3 ώρες.

Μάθημα 2ο Μικροοικονομική Α’
Βασικές ενότητες

· Εισαγωγή: Περιεχόμενο και οργάνωση του μαθήματος.
· Αντικείμενο της μικροοικονομικής. Μεθοδολογικό πλαίσιο ανάλυσης. 
· Οικονομικές μονάδες. Ζήτηση. Προσφορά. Ισορροπία αγοράς. 
· Ελαστικότητες ζήτησης και προσφοράς.
· Θεωρία καταναλωτή. Προτιμήσεις και χρησιμότητα καταναλωτή. Επιλογές και περιορισμοί. Αριστοποίηση.
· Θεωρία Παραγωγής. Συνάρτηση παραγωγής και εισροές. Ανάλυση κόστους και καμπύλες κόστους. Ελαχιστοποίηση κόστους στη βραχυχρόνια και μακροχρόνια περίοδο. 
· Καταναλωτές, παραγωγοί και ευημερία. Ανταγωνιστική ισορροπία και πλεόνασμα παραγωγού και καταναλωτή. Αποτελεσματικότητα ανταγωνιστικών αγορών.

Ενδεικτική Βιβλιογραφία

0. ΜΙΚΡΟΟΙΚΟΝΟΜΙΚΗ (ΚΑΤΖ – ΡΟΖΕΝ) Εκδόσεις ΕΠΙΚΕΝΤΡΟ
Κεφάλαια 1 – 5 & 7 – 9
						ή
0. ΜΙΚΡΟΟΙΚΟΝΟΜΙΚΗ, BESANKO D. – BREAUTIGAM R. (Μτφρ. Αν. Σομοδήμος), Εκδόσεις Gutenberg, Αθήνα 2009.
Κεφάλαια 1 – 8

Διάρκεια Εξέτασης: 3 ώρες.

Μάθημα 3ο Στατιστική στη Διοίκηση Επιχειρήσεων


Βασικές ενότητες

· Εισαγωγή
· Γραφικές Μέθοδοι Σύνοψης Δεδομένων (Διάγραμμα Σημείων, Διάγραμμα Μίσχου – Φύλλου, Κατανομή Συχνότητας, Ραβδογράμματα, Γραμμογραφήματα, Κυκλικά Διαγράμματα, Εικονογράμματα)
· Αριθμητικές Μέθοδοι Σύνοψης Δεδομένων (Μέτρα: Κεντρικής Τάσης, Σχετικής Θέσης, Διασποράς, Σχετικής Διασποράς, 
· Στοιχεία Θεωρίας Πιθανοτήτων (Βασικές Έννοιες, Αξιωματική Θεμελίωση, Αρχές Απαρίθμησης, Δεσμευμένη Πιθανότητα, Θεώρημα Bayes, Ανεξάρτητα Ενδεχόμενα)
· Κατανομές Πιθανότητας (Βασικές Έννοιες, Διακριτές και Συνεχείς Τυχαίες Μεταβλητές, Μέτρα Κεντρικής Τάσης, Μέτρα Διασποράς, Ροπές)
· Ειδικές Διακριτές Κατανομές  
· Ειδικές Συνεχείς Κατανομές 
· Δειγματικές Κατανομές
· Σημειακή Εκτίμηση Παραμέτρων
· Εκτίμηση Παραμέτρων με Διαστήματα Εμπιστοσύνης (Μέσου και Διαφοράς Μέσων)
· Παραμετρικοί Έλεγχοι Στατιστικών Υποθέσεων (Μέσου και Διαφοράς Μέσων)
· Εισαγωγή στο SPSS
· Περιγραφική Ανάλυση στο SPSS
· Έλεγχοι υποθέσεων στο SPSS

Ενδεικτική Βιβλιογραφία

0. Aγγελής, B., Δημάκη Κ., Στατιστική Τόμος A’, Στατιστική, Πιθανότητες, Στατιστική Συμπερασματολογία, Εκδόσεις Σοφία, Θεσσαλονίκη, 2011.

0. Zαχαροπούλου, X. Στατιστική: Μέθοδοι – Εφαρμογές, Θεσσαλονίκη 1993. 

Διάρκεια Εξέτασης: 3 ώρες.

Επιτρεπόμενο Υλικό

Οι φοιτητές μπορούν να έχουν μαζί τους αριθμομηχανή (scientific calculator). Δεν επιτρέπεται η αριθμομηχανή να έχει μνήμη ή δυνατότητα προγραμματισμού. 

Οι υποψήφιοι προς κατάταξη πτυχιούχοι/ες Τριτοβάθμιας Εκπαίδευσης με αναπηρία και ειδικές μαθησιακές ανάγκες εξετάζονται προφορικά ή γραπτά ανάλογα με τις δυνατότητές τους.


ΔΙΚΑΙΟΥΜΕΝΟΙ ΥΠΟΒΟΛΗΣ ΑΙΤΗΣΗΣ

Πτυχιούχοι Πανεπιστημίου, ΤΕΙ ή ισοτίμων προς αυτά, ΑΣΠΑΙΤΕ, της Ελλάδος ή του εξωτερικού (αναγνωρισμένα από τον Δ.Ο.Α.Τ.Α.Π.), καθώς και κάτοχοι πτυχίων ανώτερων σχολών υπερδιετούς και διετούς κύκλου σπουδών αρμοδιότητας Υπουργείου Παιδείας, Έρευνας και Θρησκευμάτων και άλλων Υπουργείων.

ΥΠΟΒΟΛΗ ΑΙΤΗΣΗΣ ΚΑΙ ΑΠΑΡΑΙΤΗΤΩΝ ΔΙΚΑΙΟΛΟΓΗΤΙΚΩΝ
[bookmark: _GoBack]
Οι ενδιαφερόμενοι που επιθυμούν να συμμετάσχουν στη διαδικασία των κατατακτηρίων εξετάσεων ακαδ. έτους 2022– 2023 του Τμήματος Διοίκησης Επιχειρήσεων, καλούνται να υποβάλλουν την αίτησή τους και τα απαραίτητα δικαιολογητικά από την 1η έως τη 15η Νοεμβρίου 2022.


Απαραίτητα Δικαιολογητικά 

• Αίτηση του ενδιαφερομένου.
• Αντίγραφο πτυχίου ή πιστοποιητικό περάτωσης σπουδών. 

Προκειμένου για πτυχιούχους εξωτερικού συνυποβάλλεται και βεβαίωση ισοτιμίας του τίτλου σπουδών τους από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) ή από το όργανο που έχει την αρμοδιότητα αναγνώρισης του τίτλου σπουδών.

Η αίτηση καθώς και τα απαιτούμενα δικαιολογητικά υποβάλλονται ηλεκτρονικά στο on-line Σύστημα Αιτήσεων Κατατακτηρίων Εξετάσεων του Πανεπιστημίου Αιγαίου το οποίο βρίσκεται διαθέσιμο στην ιστοσελίδα: http://katataktiries.aegean.gr και δεν απαιτείται αποστολή τους εντύπως στη Γραμματεία του Τμήματος.

Με νεότερη ανακοίνωση θα σας ενημερώσουμε επακριβώς για τις ημερομηνίες διεξαγωγής των εξετάσεων.


ΠΛΗΡΟΦΟΡΙΕΣ ΓΙΑ ΤΙΣ ΚΑΤΑΤΑΞΕΙΣ

Γενική ενημέρωση για τη διαδικασία κατατακτηρίων εξετάσεων στο Τμήμα Διοίκησης Επιχειρήσεων είναι διαθέσιμη στο Forum του Τμήματος και στην Ιστοσελίδα της Διεύθυνσης Σπουδών του Πανεπιστημίου Αιγαίου link: https://studies.aegean.gr/node/193.


